Aalborg Universitets studerender blandt de hurtigste i landet til at gennemføre deres studier, viser nye tal.

De studerende fra Aalborg Universitet er over et år hurtigere færdige med deres universitetsuddannelse end de studerende fra København. Det viser nye tal fra Danmarks Statistik. Dagbladet Politiken skriver, at de studerende på Københavns Universitet og Roskilde Universitet i gennemsnit er syv år om at gøre deres uddannelse færdig. Rektor Finn Kjærsdam fra Aalborg Universitet siger, at de studerende på universitetet arbejder i gruppper, og at det giver stor selvkontrol. -Hvis der mangler én i gruppen, når man mødes mandag morgen - jamen, så ringer man jo og spørger, 'hvor bliver du af?', siger Finn Kjærsdam til Politiken.